Aleksandr Karavajev

Aleksandr Karavajev (sündinud 24. septembril 1959 Rostovis Doni ääres Vene NFSV-s) on vene päritolu Eesti korvpallur.

 Haridus 
Karavajev on lõpetanud 1976. aastal Kiievi 2. keskkooli ja õppinud aastatel 1977–1982 Leningradis F. Engelsi nimelises Kaubandusinstituudis.ESBL, Aleksandr Karavajev.

 Mängijakarjäär 
Aleksandr Karavajev (pikkus 213 cm) mängis Nõukogude Liidu juunioride koondises (1976–1977), Leningradi Spartakis (1977–1982) ja Riia VEF-is (1983–1987). Ta võitis Spartaki meeskonnas mängides 1978. aastal Nõukogude Liidu karika ning Nõukogude Liidu meistrivõistlustel 1978. aastal hõbe- ja 1981. aastal pronksmedali. Riia VEF meeskonna koosseisus on tulnud kolmel korral Läti meistriks. NSV Liidu meistersportlaseks sai ta 1978. aastal.

Aastatel 1987–1995 mängis Karavajev Kalevi esindusmeeskonnas, aastatel 1987–1991 Eesti NSV korvpallikoondises ja 1991–1995 Eesti korvpallikoondises. Ta tuli 1991. aastal Kalevi meeskonna koosseisus Nõukogude Liidu meistriks ja oli 1994. aastal Idaliiga võitjaid. Karavajev osales 1993. aastal Eesti koondise ridades Euroopa meistrivõistluste finaalturniiril, kus meeskond sai 6. koha.Aleksandr Karavajev. basket.ee. Vaadatud 7.02.2023.

Eesti meistrivõistlustel on Karavajev võitnud Kalevi meeskonnas 1992. ja 1993. aastal kuldmedali ning 1988. aastal hõbemedali. 1992. aastal võitis ta Kalevi meeskonnas Eesti karika.Aleksandr Karavajev, tulemused. ESBL. Vaadatud 7.02.2023.

 Isiklikku 
Tema abikaasa on võrkpallur ja treener Anu Karavajeva.

 Vaata ka 
 Korvpalliklubi Kalev
 Eesti korvpallikoondis 
 Kuldne Kalev
 "Kalev" (film)

 Viited 

 Välislingid 
 Aleksandr Karavajev nakatas poja korvpallipisikuga. Eesti Päevaleht, 2. september 2000.
 JÄTKAME KALEVI MEESTE TUTVUSTAMIST, SEEKORD ON LUUBI ALL ALEKSANDER KARAVAJEV sport.tv3.ee.
 Tallinna Kalev – Leningradi Spartak (NSV Liidu meistrivõistluste finaal, 06.05.1991), YouTube.

Kategooria:Eesti korvpallurid
Kategooria:Eesti venelased
Kategooria:Sündinud 1959